open-index/open-wikipedia-markdown huggingface dataset:
Καλή χρονιά, μητέρες!

**Καλή χρονιά, μητέρες!** (Ρωσικά: С новым годом, мамы!), είναι ρωσική ταινία του 2012 στο είδος κωμωδία. Αποτελεί συνέχεια της ταινίας *Μητέρες*. Όπως και η προηγούμενη ταινία, η οποία ήταν αλμανάκ με 8 ιστορίες, αυτή αποτελείται από 5 ιστορίες. Σε μια από τις ιστορίες, ο Γάλλος ηθοποιός Αλέν Ντελόν έπαιξε για τελευταία φορά.

Η ταινία αποτελείται από πέντε διαφορετικές ιστορίες, το κύριο θέμα του οποίου είναι η αγάπη μιας μητέρας. Όλες οι εκδηλώσεις λαμβάνουν χώρα την παραμονή της Πρωτοχρονιάς.

## Κριτική
Η ταινία έλαβε ουδέτερες κριτικές στον ρωσικό τύπο με μέση βαθμολογία 5,8-6,1 στα 10. Οι περισσότερες εταιρείες βαθμολόγησης, συμπεριλαμβανομένου του Afisha Mail.ru, του συγγραφέα Άλεξ Έξλερ, και του TramVision, έδωσαν μέτριες κριτικές. Οι συγγραφείς των πυλών Novosti Kino και Kino-Theatre ανταποκρίθηκαν θετικά στην ταινία και η πύλη The Village ανταποκρίθηκε αρνητικά. Συγκεκριμένα, υπάρξαν οι εξής αναφορές: «αρκετά μέτρια με κάθε σημασία της λέξης και μια χαμηλού προϋπολογισμού ρωσική πρωτοχρονιάτικη ταινία», «λόγω των ηθοποιών, η ταινία αποδείχθηκε ακόμη και αρκετά καλή».

## Δείτε επίσης
* Μητέρες (ταινία) - 2012

## Εξωτερικοί Σύνδεσμοι
* 

Κατηγορία:Ρωσικές ταινίες
Κατηγορία:Ταινίες του 2012
Κατηγορία:Ρωσόφωνες ταινίες
Κατηγορία:Ρωσικές κωμικές ταινίες
Κατηγορία:Ταινίες γυρισμένες στη Ρωσία
Χιλιόμετρο μηδέν (ταινία)

Το ***Χιλιόμετρο μηδέν*** (Ρωσικά: *Нулевой километр*) είναι ταινία στο είδος θρίλερ/δράσης, ρωσικής παραγωγής του 2007.

## Πλοκή
Ένας νεαρός σκηνοθέτης μουσικών βίντεο, μια χορεύτρια μπαλέτου και ένας άντρας που αναζητά Dolce Vita - πηγαίνουν στη Μόσχα για να κατακτήσουν την πόλη, αλλά ο καθένας από αυτούς με τον δικό του τρόπο. Αργά ή γρήγορα, οι τρεις τους θα συνειδητοποιήσουν: για να κερδίσει ο καθένας αυτό που θέλει πρέπει να θυσιάσει πολλά πράγματα, όπως η φιλία και η αγάπη.

## Πρωταγωνιστούν
* Αλεξάντρ Λυμάρεφ 
* Ιβάν Ζιντκόφ 
* Σβετλάνα Χότσενκοβα 
* Κονσταντίν Κριούκοφ 
* Ντμίτρι Ναγκίεφ 
* Αντρέι Μαλάχοφ 
* Φιόντορ Μπονταρτσούκ

## Εξωτερικοί Σύνδεσμοι
* 

Κατηγορία:Ρωσικές ταινίες
Κατηγορία:Ταινίες του 2007
Κατηγορία:Ρωσικές θρίλερ ταινίες
Κατηγορία:Ρωσικές ταινίες δράσης
Κατηγορία:Ρωσόφωνες ταινίες
Κατηγορία:Ρωσικές αστυνομικές ταινίες
Κατηγορία:Ταινίες τοποθετημένες στη Ρωσία
Ντέιβιντ Λίβινγκστον

Ο **Ντέιβιντ Λίβινγκστον** (αγγλικά: *David Livingstone*, 19 Μαρτίου 1813 – 1 Μαΐου 1873) ήταν Σκωτσέζος ιεραπόστολος, ιατρός και εξερευνητής της Αφρικής. Θεωρείται ένας από τους σημαντικότερους Ευρωπαίους εξερευνητές. Θεωρείται ο πρώτος Ευρωπαίος που διέσχισε την ισημερινή Αφρική από τον Ατλαντικό μέχρι τον Ινδικό, ενώ επίσης εξερεύνησε την κοιλάδα του Ζαμβέζη, ανακαλύπτοντας τους Καταρράκτες Βικτώρια. Αφιέρωσε μεγάλο τμήμα της ζωής του στην ανακάλυψη των πηγών του Νείλου. Οι ανακαλύψεις του προηγήθηκαν του Μοιράσματος της Αφρικής από τις μεγάλες ευρωπαϊκές δυνάμεις. Ο Λίβινγκστον ήταν ένας από τους δημοφιλείς και εμβληματικούς Βρετανούς ήρωες της βικτωριανής εποχής. Η συνάντησή του με τον Χένρι Μόρτον Στάνλεϊ στις 10 Νοεμβρίου 1871, ύστερα από την «εξαφάνισή» του, οδήγησε στην εμφάνιση της φράσης «Ο δρ Λίβινγκστον, υποθέτω;», ενώ παράλληλα προσέθεσε και άλλη δόξα στο μύθο του.

## Στον πολιτισμό και τη λαϊκή κουλτούρα

* Ο Λίβινγκστον έχει ενσαρκωθεί από τον M. A. Γουέδερελ στη βωβή ταινία *Livingstone* (1925), τον Πέρσι Μάρμοντ στο *David Livingstone* (1936), τον σερ Σέντρικ Χάρντγουικ στο *Στάνλεϊ και Λίβινγστον* (*Stanley and Livingstone,* 1939), τον Μάικλ Κοφ στην τηλεοπτική σειρά *The Search for the Nile* (1971) του BBC, τον Μπέρναρντ Χιλ στα *Βουνά του φεγγαριού* (*Mountains of the Moon,* 1990) και τον σερ Νάιτζελ Χόθορν στην τηλεταινία *Απαγορευμένη ζώνη* (*Forbidden Territory: Stanley's Search for Livingstone,* 1997).
* Το *The Young Allies* #2 της Marvel Comics παρουσίασε έναν εξερευνητή που ονομαζόταν "Μάρτιν Λίβινγκστον" ο οποίος ανακάλυψε μια νέα περιοχή που ονόμασε "Νέα Αμερική" ​​και τη διεκδίκησε για τις Ηνωμένες Πολιτείες.
* Η αμερικανική κωμωδία *Οι Άμποτ και Κοστέλο στην Αφρική* (*Africa Screams*, 1949) είναι η ιστορία ενός αφελούς υπαλλήλου ονόματι Στάνλεϊ Λίβινγκτον (τον υποδύεται ο Λου Κοστέλο), τον οποίο μπερδεύουν με έναν διάσημο Αφρικανό εξερευνητή και τον στρατολογούν ως επικεφαλής σε ένα κυνήγι θησαυρού.
* Στην ταινία κινουμένων σχεδίων με τα Looney Tunes *Africa Squeaks* (1940) από τη Warner Bros., μια καρικατούρα του Σπένσερ Τρέισι ως Χένρι Μόρτον Στάνλεϊ υποθέτει εσφαλμένα ότι ο Porky Pig είναι ο Λίβινγκστον.
* Το τραγούδι "What about Livingstone?" των ABBA αναφέρει ότι ο Λίβινγκστον "ανεβαίνει τον Νείλο". Ο Λίβινγκστον έκανε 4 ταξίδια στην Αφρική, στα τρία από οποία ξεκίνησε από το Κέιπ Τάουν της Νότιας Αφρικής και στο τελευταίο από τη Ζανζιβάρη. Καμία από τις διαδρομές δεν περιείχε  τον Νείλο, που βρισκόταν ποβοόρειότερα.

## Παραπομπές


## Εξωτερικοί σύνδεσμοι

Κατηγορία:Βρετανοί εξερευνητές
Κατηγορία:Εξερευνητές της Αφρικής
Κατηγορία:Σκωτσέζοι γεωγράφοι
Κατηγορία:Ιεραπόστολοι
Κατηγορία:Ιστορία της Αφρικής
Νέρντλινγκεν

Το **Νέρντλινγκεν** (*Nördlingen*) είναι πόλη στην περιοχή Donau-Ries στη Βαυαρία της Γερμανίας με πληθυσμό 24.000 κατοίκους. Η πόλη ήταν επίσης η θέση δύο μαχών κατά τη διάρκεια του Τριακονταετούς Πολέμου (1618-1648).

Σήμερα είναι μία από τις μόλις τρεις πόλεις της Γερμανίας, που εξακολουθεί να διαθέτει ολοκληρωμένο τείχος που την περικλείει (οι άλλες δύο είναι το Rothenburg ob der Tauber και το Dinkelsbühl). Άλλα αξιοσημείωτα κτήρια είναι το δημαρχείο (το οποίο χρονολογείται από τον 13ο αιώνα), η εκκλησία του Αγίου Σωτήρα και το *Spital*, ένα πρώην μεσαιωνικό νοσοκομείο. Το μουσείο Ries βρίσκεται σε συνοικία της καλά διατηρημένης μεσαιωνικής συνοικίας των βυρσοδεψών.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Βαυαρίας
Δάνδαμης

Ο **Δάνδαμης** ήταν Βραχμάνος φιλόσοφος και γυμνοσοφιστής, τον οποίο ο Μέγας Αλέξανδρος συνάντησε στη δασική περιοχή των Τάξιλων  στην Ινδία. Η Ινδική ονομασία του ήταν *Ντάντι* (Dandi) ή *Νταντι-Σουάμι* (Dandi-Swami). Επίσης αναφέρεται και ως *Μάνδανης*. Η γνωριμία του με τον Αλέξανδρο έγινε μέσω του Βραχμάνου ασκητή Καλανού, ο οποίος ακολουθούσε το στράτευμα του Αλεξάνδρου.  

Κατά τον Αρριανό, ο Δάνδαμης ήταν ο πιο ηλικιωμένος απ’ τους Βραχμάνες και δάσκαλος όλων των άλλων, και ο ίδιος δεν πήγε να υποβάλει τα σέβη του στον κατακτητή (326 π.Χ.), ούτε άφησε τους άλλους να πάνε. Σε κάποιον (πιθανώς στον Ονησίκριτο) που πήγε να τους επιδώσει πρόσκληση του Αλεξάνδρου, απάντησε ότι κι εκείνος ήταν γιος του Δία, όπως κι ο Αλέξανδρος, και ότι δεν χρειαζόταν τίποτα από όσα μπορούσε να του προσφέρει. Ήταν απόλυτα ευτυχισμένος με όσα του πρόσφερε η ινδική γη και, όταν θα πέθαινε, θα απαλλασσόταν από τον ενοχλητικό σύντροφό του, το σώμα του. Είπε ακόμη να μεταφέρουν στον Αλέξανδρο ότι κανένας δεν κατέχει μεγαλύτερο κομμάτι γης απ’ όσο πατάει, ότι ο Αλέξανδρος μόνο στην πολυπραγμοσύνη και την έπαρση διέφερε απ’ όλους τους άλλους ανθρώπους και ότι κατέκτησε μεγάλη έκταση μακριά από την πατρίδα του, αλλά τη μοίρασε σε άλλους για να τη διοικούν και όταν θα πεθάνει θα κατέχει τόση γη, όση θα καλύπτει το σώμα του. 

Κατά τον Πλούταρχο (που βασίζεται στον Ονησίκριτο), ο Αλέξανδρος έστειλε στους πιο διάσημους Βραχμάνες πρόσκληση με τον Ονησίκριτο, σύμφωνα με τα λεγόμενα του οποίου, ο Σφίνης τον δέχθηκε πολύ προσβλητικά. Τον διέταξε να βγάλει το χιτώνα του και να σταθεί μπροστά του γυμνός, «κι ας τον είχε στείλει ο ίδιος ο Δίας». Ο Δάνδαμις ήταν πιο ήρεμος και, αφού άκουσε τον Ονησίκριτο, τον αρκετά αργότερα μαθητή του κυνικού φιλόσοφου Διογένη, να του εξηγεί τις θεωρίες των Σωκράτη, Πυθαγόρα και Διογένη, ρώτησε «Για ποιον λόγο έκανε τόσο δρόμο ως εδώ ο Αλέξανδρος;».

## Παραπομπές


Κατηγορία:Ασκητές
Κατηγορία:Ινδοί
Κατηγορία:Αλέξανδρος ο Μέγας
Κατηγορία:Ιστορία της Ινδίας
Live at Leeds

**Live at Leeds** είναι ο τίτλος του ζωντανά ηχογραφημένου άλμπουμ του βρετανικού ροκ συγκροτήματος The Who, το οποίο κυκλοφόρησε τον Μάιο του 1970 μέσω της δισκογραφικής εταιρείας "Track Records" στην Βρετανία και της "Decca" στις Ηνωμένες Πολιτείες.

Ο δίσκος ηχογραφήθηκε κατά την περιοδεία για την προώθηση του δίσκου "*[[Tommy (άλμπουμ)|Tommy]]*", στην εμφάνιση τους στο πανεπιστήμιο του Λιντς, στις 14 Φεβρουαρίου 1970. Σκοπός του συγκροτήματος ήταν να συμπεριληφθούν ηχογραφήσεις και από την εμφάνιση τους στο Χαλ, την επόμενη ημέρα, αλλά προβλήματα με την ηχογράφηση του μπάσου τους οδήγησαν στο να περιοριστούν μόνο στην μία ημέρα.

Ο δίσκος έγινε δεκτός με διθυραμβικές κριτικές, αφού χαρακτηρίστηκε ως ένα από τα καλύτερα ζωντανά άλμπουμ όλων των εποχών. Έχει τοποθετηθεί στην κορυφή της λίστας με τα καλύτερα ζωντανά ηχογραφημένα άλμπουμ όλων των εποχών από την "The Daily Telegraph", την "The Independent", το "BBC", το περιοδικό "Q και το "Rolling Stone", το οποίο το τοποθέτησε 170ο στην λίστα με τα "500 καλύτερα άλμπουμ όλων των εποχών".

Το "*Live at Leeds*" σκαρφάλωσε στο Top-10 και στις δύο πλευρές του Ατλαντικού και βραβεύθηκε ως διπλά πλατινένιο στις Ηνωμένες Πολιτείες και χρυσό στην Μεγάλη Βρετανία. Επίσης, επιτυχία γνώρισε και το σινγκλ "*Summertime Blues*", το οποίο έφθασε στο # 8 στον Καναδά και το Top-40 σε Βρετανία και Ηνωμένες Πολιτείες.

## Τραγούδια του δίσκου
### Αρχική έκδοση
**1. Young Man Blues** *(Allison)* - 4:46
**2. Substitute** *(Townshend)* - 2:10
**3. Summertime Blues** *(Capehart, Cochran)* - 3:22
**4. Shakin' All Over** *(Johnny Kidd)* - 4:20
**5. My Generation** *(Townshend)* - 14:45
**6. Magic Bus** *(Townshend)* - 7:57

### Επανέκδοση του 1995
**1. Heaven and Hell** *(Entwistle)* - 5:08
**2. I Can't Explain** *(Townshend)* - 2:26
**3. Fortune Teller** *(Neville)* - 2:35
**4. Tattoo** *(Townshend)* - 3:01
**5. Young Man Blues** *(Allison)* - 5:52
**6. Substitute** *(Townshend)* - 3:04
**7. Happy Jack** *(Townshend)* - 2:14
**8. I'm a Boy** *(Townshend)* - 2:46
**9. A Quick One, While He's Away** *(Townshend)* - 8:41
**10. Amazing Journey/Sparks** *(Townshend)* - 7:40
**11. Summertime Blues** *(Capehart, Cochran)* - 3:22
**12. Shakin' All Over** *(Johnny Kidd)* - 4:34
**13. My Generation** *(Townshend)* - 15:25
**14. Magic Bus** *(Townshend)* - 7:57

## Θέσεις τσαρτ

## Βραβεία
***Live at Leeds*** *(άλμπουμ)*
Ηνωμένο Βασίλειο (*BPI Certification*): Χρυσός 
Ηνωμένες Πολιτείες (*RIAA Certification*): 2 x πλατινένιος 

## Τα μέλη των The Who
Το "*Live at Leeds*" ηχογραφήθηκε από τους εξής μουσικούς:
* **[[Ρότζερ Ντάλτρι]]** - φωνητικά
* **[[Πιτ Τάουνσεντ]]** - κιθάρα
* **[[Τζον Εντουίστλ]]** - μπάσο
* **[[Κιθ Μουν]]** - τύμπανα

## Παραπομπές


## Πηγές
* Live at Leeds - The Who | Songs, Reviews, Credits, Awards | AllMusic
* The Who - Live at Leeds (album review ) | Sputnikmusic
* BBC - Music - Review of The Who - Live at Leeds

Κατηγορία:Δισκογραφία των The Who
Κατηγορία:Άλμπουμ του 1970
Restless The Best

***Restless The Best*** είναι ο τίτλος της συλλογής τραγουδιών του γερμανικού metal συγκροτήματος Accept, η οποία κυκλοφόρησε τον Δεκέμβριο του 1982 σε μορφή διπλού δίσκου βινυλίου από την "Brain Records".

Η συλλογή περιέχει κομμάτια από τους δίσκους "*[[I'm a Rebel]]*", "*[[Breaker (άλμπουμ)|Breaker]]*" και "*[[Restless and Wild]]*" και έχει ως σκοπό να αποτυπώσει τα σπουδαιότερα κομμάτια του συγκροτήματος πριν την μεγάλη επιτυχία που γνώρισε με τον δίσκο "*[[Balls to the Wall]]*", μερικούς μήνες αργότερα.

## Τραγούδια του δίσκου
**1. Restless and Wild** *(Dirkschneider, Hoffmann, Baltes, Kaufmann, Smith-Diesel)* - 4:10
**2. I'm a Rebel** *(Alexander)* - 3:57
**3. Save Us** *(Dirkschneider, Baltes, Hoffmann, Fischer, Kaufmann)* - 4:33
**4. Son of a Bitch** *(Dirkschneider, Hoffmann, Fischer, Baltes, Kaufmann)* - 3:55
**5. Fast as a Shark** *(Dirkschneider, Hoffmann, Baltes, Kaufmann)* - 3:48
**6. Thunder and Lightning** *(Dirkschneider, Baltes, Hoffmann, Fischer, Kaufmann)* - 4:01
**7. China Lady** *(Dirkschneider, Baltes, Hoffmann, Fischer, Kaufmann, Steffens)* - 3:56
**8. I Wanna Be No Hero** *(Dirkschneider, Baltes, Hoffmann, Fischer, Kaufmann, Steffens)* - 4:00
**9. The King** *(Dirkschneider, Baltes, Hoffmann, Fischer, Kaufmann, Steffens)* - 4:10
**10. Get Ready** *Dirkschneider, Hoffmann, Baltes, Kaufmann, Smith-Diesel)* - 3:49
**11. Ahead of the Pack** *(Dirkschneider, Hoffmann, Baltes, Kaufmann)* - 3:22
**12. No Time to Lose** *(Dirkschneider, Baltes, Hoffmann, Fischer, Kaufmann, Steffens)* - 4:35
**13. Burning** *(Dirkschneider, Hoffmann, Fischer, Baltes, Kaufmann)* - 5:15
**14. Feelings** *(Dirkschneider, Hoffmann, Fischer, Baltes, Kaufmann)* - 4:48
**15. Midnight Highway** *(Dirkschneider, Hoffmann, Fischer, Baltes, Kaufmann)* - 3:58
**16. Breaking Up Again** *(Dirkschneider, Hoffmann, Fischer, Baltes, Kaufmann)* - 4:37
**17. Flash Rockin' Man** *(Dirkschneider, Hoffmann, Baltes, Kaufmann)* - 4:24
**18. Neon Nights** *(Dirkschneider, Hoffmann, Baltes, Kaufmann, Deaffy, Smith-Diesel)* - 6:00

## Τα μέλη των Accept
Το "*Restless The Best*" ηχογραφήθηκε από τους εξής μουσικούς:
* **[[Ούντο Ντιρκσνάιντερ]]** - φωνητικά
* **[[Βολφ Χόφμαν]]** - κιθάρα
* **[[Γιοργκ Φίσερ]]** - κιθάρα
* **[[Πέτερ Μπάλτες]]** - μπάσο
* **[[Στέφαν Κάουφμαν]]** - τύμπανα

## Πηγές
* Restless The Best - Accept | Songs, Reviews, Credits, Awards | AllMusic
* Accept - Restless And The Best (Compilation) - Metal Storm
* Accept - Restless The Best - Reviews - Encyclopaedia Metallum: The Metal Archives

Κατηγορία:Άλμπουμ του 1982
Κατηγορία:Άλμπουμ των Accept
Νικόλαος Μαγγανάς

Ο **Νικόλαος Μαγγανάς** ήταν αγωνιστής στην Επανάσταση του 1821, καταγόμενος από το Μεσολόγγι.

Ο Μαγγανάς αιχμαλωτίσθηκε στα Δερβενάκια από τον στρατό του Ιμπραήμ και εξαναγκάσθηκε να χρησιμεύσει ως οδηγός των Αιγυπτίων στην άγνωστη για αυτούς Πελοπόννησο. Εκτελέσθηκε από τους Αιγυπτίους στα Τριπόταμα όταν έγινε αντιληπτό από τον Ντε Σεβ, Γάλλο αξιωματικό του Ιμπραήμ, ότι οδηγούσε αιγυπτιακά στρατιωτικά σώματα σε ενέδρες των Ελλήνων.

## Πηγές
* Το αντίστοιχο λήμμα στη *Νέα Ελληνική Εγκυκλοπαίδεια* (Χάρη Πάτση), τόμος 17, σελ. 155

Κατηγορία:Αγωνιστές του 1821
Πυροκλαστική ασπίδα

Στην Ηφαιστειολογία με τον όρο **πυροκλαστική ασπίδα** χαρακτηρίζεται ιδιαίτερη γεωμορφή που σχηματίζεται συνηθέστερα εντός ηφαιστειακού κρατήρα ή καλδέρας.

Η πυροκλαστική ασπίδα που έχει μορφή τύμβου δημιουργείται από πυροκλαστικά υλικά του μάγματος κατά τη διάρκεια μιας ηφαιστειακής δραστηριότητας που εξέρχονται στην επιφάνεια του γεωφλοιού είτε από ρωγμές ηφαιστείου, είτε από εκρήξεις με χαμηλή ηφαιστειακή στήλη όπου η λάβα ψύχεται χωρίς να εξέλθει, δημιουργώντας έτσι μικρής κλίσεως πλαγιές.

Η πυροκλαστική ασπίδα αποτελεί ιδιαίτερη κατηγορία των ηφαιστείων ασπίδας. Απαντώνται συνηθέστερα στις Άνδεις στη Νότια Αμερική, στη Μελανησία καθώς και στην Αφρική.

Κατηγορία:Ηφαιστειολογία
Χαλασμένο τηλέφωνο

Το **χαλασμένο** ή **σπασμένο τηλέφωνο** είναι παιδικό παιχνίδια, δημοφιλές σε όλη την υφήλιο.

## Πώς παίζεται
Αυτό το παιχνίδι παίζεται με 4 και πάνω παίκτες. Τα παιδιά το ένα δίπλα στο άλλο αρχίζουν να λένε το ένα μετά το άλλο μία λέξη (ή φράση) στο αυτί του διπλανού τους χωρίς τα άλλα παιδιά να ακούσουν την λέξη. Ο τελευταίος παίκτης φωνάζει την λέξη που άκουσε από τον διπλανό του και την συγκρίνουν με αυτήν που είπε ο πρώτος παίχτης. Οι παίχτες ακούνε την λέξη ψιθυριστά και είναι δύσκολο να διατυπωθεί η σωστή λέξη στο τέλος.

Κατηγορία:Παιδικά παιχνίδια
Κρεμάλα (παιχνίδι)

**Κρεμάλα** είναι παιχνίδι του οποίου σκοπός είναι η αναζήτηση κρυφών λέξεων, γράμμα προς γράμμα από τους παίκτες. Είναι διαχρονικό και παίζεται από όλες τις ηλικίες.

## Πώς παίζεται
Ο αριθμός των παικτών της ποικίλλει από 2 έως 4. Τα βήματα που ακολουθούνται είναι σχετικά εύκολα. Αρχικά, σε μία κόλλα χαρτί ζωγραφίζεται μία κρεμάλα και δίπλα τοποθετούνται παύλες, όσες και τα γράμματα της λέξης που ψάχνει ο αντίπαλος. Ύστερα, ο αντίπαλος λέει ένα γράμμα από την αλφαβήτα· αν το γράμμα που είπε ο αντίπαλος υπάρχει μέσα στη λέξη, τότε τοποθετείται το γράμμα στη παύλα που αντιστοιχεί. Αν όμως είναι λάθος, τότε σχεδιάζεται το κεφάλι του πάνω στη κρεμάλα και σημειώνεται το γράμμα σε μία γωνία του χαρτιού, ώστε να ξέρει ποια γράμματα έχει πει. Με αυτόν τον τρόπο λοιπόν συνεχίζεται το παιχνίδι, είτε μέχρι να βρει ο αντίπαλος τη λέξη ή μέχρι να χάσει, αν σχεδιαστούν όλα τα μέλη του σώματος και δεν έχει βρει ακόμη τη λέξη.


Αρχείο:Hangman-1.png|
Αρχείο:Hangman-2.png|
Αρχείο:Hangman-3.png|
Αρχείο:Hangman-4.png|
Αρχείο:Hangman-5.png|
Αρχείο:Hangman-6.png|


## Παραπομπές


Κατηγορία:Παιχνίδια λέξεων
Κατηγορία:Παιδικά παιχνίδια
Θάλασσα των Μολούκων

Η **Θάλασσα των Μολούκων** (ινδονησιακά: *Laut Maluku*) είναι θαλάσσια έκταση δυτικά του Ειρηνικού ωκεανού, η οποία ανήκει διοικητικά στην Ινδονησία και ειδικότερα στο αρχιπέλαγος Μολούκες. Η θάλασσα των Μολούκων έχει συνολική έκταση 200.000 χλμ² και συνορεύει στα βόρεια με τη Θάλασσα της Κελέβης και στα νότια με τη Θάλασσα Μπάντα. Η περιοχή είναι γνωστή για την έντονη σεισμικότητά της, καθώς και για τον πλούσιο σε κοραλλιογενείς υφάλους πυθμένα της.

Η περιοχή στο παρελθόν υπήρξε κέντρο εμπορίου μπαχαρικών, όπου συναλλάσσονταν οι τέσσερις μεγάλες εμπορικές δυνάμεις της εποχής: Ολλανδοί, Πορτογάλοι, Βρετανοί και Ισπανοί.

Γεωγραφικά, η θάλασσα των Μολούκων συνορεύει με άλλες θάλασσες της Ινδονησίας και των γύρω περιοχών, ενώ επηρεάζεται έντονα από την ομώνυμη τεκτονική πλάκα, η οποία ευθύνεται για τους καθημερινούς σεισμούς της περιοχής, αλλά ενίοτε και για την πρόκληση τσουνάμι.

## Παραπομπές


Κατηγορία:Γεωγραφία της Ινδονησίας
Κατηγορία:Θάλασσες της Ασίας
Αυστριακές Ένοπλες Δυνάμεις

Οι **Αυστριακές Ένοπλες Δυνάμεις** (γερμανικά: *Osterreichisches Bundesheer*) αποτελούνται από τις δυνάμεις του Στρατού Ξηράς και της Πολεμικής Αεροπορίας της Αυστρίας. Η Αυστρία ως χώρα που δεν έχει πρόσβαση στη θάλασσα, δεν διαθέτει ναυτικές δυνάμεις.

## Αποστολή
Οι κύριες συνταγματικές αρμοδιότητες των Ενόπλων Δυνάμεων της Αυστρίας είναι:
*να προστατεύουν τους συνταγματικούς θεσμούς και τις δημοκρατικές ελευθερίες του πληθυσμού.
*να διατηρούν την τάξη και την ασφάλεια στο εσωτερικό της χώρας.
*να προσφέρουν αρωγή σε περίπτωση φυσικών καταστροφών και καταστροφών εξαιρετικής σπουδαιότητας.

## Οργάνωση
Σύμφωνα με το σύνταγμα, ο Πρόεδρος της Αυστρίας είναι ο αρχηγός των ενόπλων δυνάμεων. Στην πραγματικότητα, όμως, ο καγκελάριος της χώρας έχει επιχειρησιακή εξουσία, μέσω του υπουργού εθνικής άμυνας τον οποίο διορίζει. Ο καγκελάριος είναι επίσης ο επικεφαλής του Συμβουλίου Εθνικής Άμυνας. Ο υπουργός εθνικής άμυνας, ενεργώντας σε συνεργασία με τον υπουργό εσωτερικών, συντονίζει το έργο τεσσάρων μεγάλων επιτροπών που υπάγονται στο Εθνικό Συμβούλιο Άμυνας, οι οποίες είναι η Στρατιωτική Επιτροπή Άμυνας, η Επιτροπή Πολιτικής Άμυνας, η Επιτροπή Οικονομικής Άμυνας και η Επιτροπή Ψυχολογικής Άμυνας.

Στη διαχείριση των ενόπλων δυνάμεων, το υπουργείο εθνικής άμυνας είναι οργανωμένο στο τμήμα γενικής επιθεώρησης και σε τέσσερις βασικούς τομείς: Ο τομέας 1 ασχολείται με νομικά και νομοθετικά ζητήματα, o 2 χειρίζεται θέματα προσωπικού και στρατολόγησης, ο 3 με ασχολείται με τη διοίκηση των στρατευμάτων, με σχολεία και άλλες εγκαταστάσεις, και τέλος ο 4 ασχολείται με θέματα προμηθειών και εφοδιασμού, με θέματα στρατιωτικού εξοπλισμού και πολεμικού υλικού.

## Εξοπλισμός

### Εξοπλισμός πεζικού

### Οχήματα

### Αεροσκάφη

## Παραπομπές


Κατηγορία:Αυστρία
Hipsters (ταινία)

**Hipsters** (Ρωσικά: Стиляги) είναι ταινία στο είδος δραματική/μιούζικαλ/ρομαντική, ρωσικής παραγωγής του 2008.

## Πλοκή
Σοβιετική Eνωση, αρχές της δεκαετίας του 50. Η Κομμουνιστική Νεολαία κυριαρχεί σε κάθε μορφή έκφρασης προσπαθώντας να νουθετήσει τους πάντες. Μία ομάδα νεαρών όμως επιμένει να «αντιστέκεται» δείχνοντας μία σαφή προτίμηση στον δυτικό τρόπο ζωής. Ο Μελς είναι μέλος της Νεολαίας, η Πόζλα ανήκει στους ανυπότακτους νεαρούς. Οι δυο τους θα συναντηθούν και η ζωή τους θ αλλάξει σε πείσμα πολλών. Ενα έξυπνο μείγμα μιούζικαλ, ρομάντζου και ταινίας εποχής που θριάμβευσε στα βραβεία Νίκα της Ρωσίας. 

## Πρωταγωνιστούν
* Αντόν Σάγκιν 
* Οξάνα Ακίνσινα 
* Γεβγκένια Χιρίβσκαγια 
* Μαξίμ Ματβέγεφ 
* Ίγκορ Βοϊναρόβσκι 
* Γεκατερίνα Βιλκόβα 

## Εξωτερικοί σύνδεσμοι
* 

## Παραπομπές


Κατηγορία:Ρωσικές ταινίες
Κατηγορία:Ταινίες του 2008
Κατηγορία:Ταινίες γυρισμένες στη Ρωσία
Κατηγορία:Ρωσόφωνες ταινίες
Κατηγορία:Ρωσικές κωμικές ταινίες
Κατηγορία:Ρωσικές δραματικές ταινίες
Κατηγορία:Ρωσικές μουσικές ταινίες
Κόνραντ Λαντ

Ο **Κόνραντ Λαντ**, γνωστός με το παρωνύμιο **Cronos**, είναι Άγγλος μπασίστας, τραγουδιστής, συνθέτης και το μοναδικό εναπομείναν ιδρυτικό μέλος του speed/thrash metal συγκροτήματος Venom.

## Καριέρα
Το πρώτο συγκρότημα του Λαντ ήταν οι Dwarfstar στα εφηβικά του χρόνια και στα 15 του έγινε μέλος των Guillotine, παίζοντας κιθάρα. Στο συγκεκριμένο συγκρότημα γνώρισε τον Τζέφρι Νταν (Mantas) και το 1980, μετά την αποχώρηση του μπασίστα Άλαν Γουίνστον, ανέλαβε το μπάσο. Την επόμενη χρονιά, ο Κλάιβ Άρτσερ αποχώρησε, με τον Λαντ να αναλαμβάνει και δεύτερο ρόλο όντας και τραγουδιστής του συγκροτήματος, το οποίο πλέον είχε μετονομαστεί σε Venom.

Οι Venom υπήρξαν ένα από τα πιο επιδραστικά συγκροτήματα του heavy metal, ονομάζοντας το είδος Black metal με τον δεύτερο τους δίσκο και επηρεάζοντας το speed/thrash metal κίνημα της δεκαετίας του '80. Παράλληλα, εισήγαγαν το στοιχείο του σατανισμού στην μουσική, όπως και των ανάλογων εικόνων στα εξώφυλλα των δίσκων τους.

Ο Λαντ αποχώρησε το 1988 με σκοπό να επιδιώξει προσωπική καριέρα. Σχημάτισε τους Cronos, κυκλοφορώντας δύο στούντιο δίσκους και συμμετείχε σε άλμπουμ των Enthroned, Cradle of Filth, Warpath, Massacre και Necrodeath. Επίσης, έκανε την παραγωγή σε άλμπουμ των Slutt, Tysondog και Warfare.

Το 1996, επέστρεψε στους Venom κυκλοφορώντας μαζί τους το άλμπουμ "*[[Cast in Stone]]*". Αυτό ήταν το μοναδικό άλμπουμ της επανένωσης της "κλασικής" σύνθεσης του συγκροτήματος, αφού ο ντράμερ Άντονι Μπρέι (Abaddon), αποχώρησε το 1999, δίνοντας την θέση στον αδελφό του Λαντ, Άντονι. Με αυτή την σύνθεση κυκλοφόρησαν το "*[[Resurrection (άλμπουμ των Venom)|Resurrection]]*" το 2000, πριν ο Mantas αποχωρήσει για δεύτερη φορά. Έκτοτε, έχουν κυκλοφορήσει τρία στούντιο άλμπουμ και έχει ανακοινωθεί η κυκλοφορία του άλμπουμ "*[[From the Very Depths]]*", για τις αρχές του 2015.

## Δισκογραφία

## Παραπομπές


## Πηγές
* Venom Biography
* Conrad Lant - Metal Storm
* Cronos - Encyclopaedia Metallum: The Metal Archives

Κατηγορία:Ροκ μουσικοί
Κατηγορία:Άγγλοι μουσικοί
Κατηγορία:Άγγλοι τραγουδιστές
Κατηγορία:Μπασίστες
Γιάννης Παπαδονικολάκης

Ο **Γιάννης Παπαδονικολάκης** (1928 - 20 Αυγούστου 2000) ήταν Έλληνας υποπτέραρχος της Πολεμικής Αεροπορίας και πολιτικός. Διακρίθηκε για την αντιστασιακή του δράση την περίοδο της χούντας, και μεταπολιτευτικά διετέλεσε βουλευτής του ΠΑΣΟΚ και υπουργός.

## Βιογραφικό
Γεννήθηκε το 1928 στο Ηράκλειο Κρήτης. Αποφοίτησε από τη Σχολή Αεροπορίας (σημερινή Σχολή Ικάρων) και σταδιοδρόμησε ως Ιπτάμενος αξιωματικός της Πολεμικής Αεροπορίας. Κατά τη διάρκεια της δικτατορίας οργανώθηκε στο ΠΑΚ, συνελήφθη, βασανίστηκε στο ΕΑΤ-ΕΣΑ και αποτάχθηκε από την Αεροπορία, για να αποκατασταθεί μεταπολιτευτικά ως υποπτέραρχος.

Εκλέχθηκε βουλευτής Ηρακλείου με το ΠΑΣΟΚ το 1981 και το 1985, και διετέλεσε υπουργός Συγκοινωνιών από τον Σεπτέμβριο του 1984 μέχρι τον Ιούνιο του 1985.

## Παραπομπές


Κατηγορία:Βουλευτές Ηρακλείου
Κατηγορία:Αντιδικτατορικός αγώνας
Κατηγορία:Έλληνες υπουργοί Συγκοινωνιών
Κατηγορία:Μέλη του Πανελλήνιου Απελευθερωτικού Κινήματος
Κατηγορία:Έλληνες στρατιωτικοί
Days of Darkness

***Days of Darkness*** είναι ο τίτλος της διπλής συλλογής τραγουδιών του αμερικάνικου thrash metal συγκροτήματος Testament, η οποία κυκλοφόρησε στις 24 Αυγούστου του 2004 μέσω της δισκογραφικής εταιρείας "Spitfire Records".

Η συλλογή αποτελείται στο πρώτο μέρος της από τραγούδια που προέρχονται από τα άλμπουμ "*[[Demonic]]*" (1997) και "*[[The Gathering (άλμπουμ)|The Gathering]]*" (1999), τα οποία κυκλοφόρησαν μέσω της "Spitfire Records", όπως και το "*[[First Strike Still Deadly]]*" του 2001, το οποίο αποτελούνταν από επανηχογραφήσεις κομματιών των δύο πρώτων δίσκων τους και είναι το δεύτερο μέρος αυτής της συλλογής.

## Τραγούδια του δίσκου
### CD 1
**1. Hatred's Rise** *(Billy, Peterson)* - 3:15
**2. John Doe** *(Billy, Peterson)* - 3:11
**3. Riding the Snake** *(Billy, Peterson)* - 4:13
**4. Down for Life** *(Billy, Peterson)* - 4:34
**5. Demonic Refusal** *(Billy, Peterson, Ramirez)* - 5:22
**6. The Burning Times** *(Billy, Peterson, Ramirez)* - 5:15
**7. Ten Thousand Thrones** *(Billy, Peterson)* - 4:37
**8. D.N.R.** *(Billy, Peterson)* - 3:32
**9. 3 Days in Darkness** *(Billy, James, Peterson)* - 4:42
**10. Together as One** *(Billy, Peterson)* - 4:18
**11. Legions of the Dead** *(Peterson)* - 2:37
**12. Fall of Sipledome** *(Billy, Peterson)* - 4:48

### CD 2
**1. First Strike Is Deadly** *(Souza, Peterson, Skolnick, Christian)* - 4:00
**2. Into the Pit** *(Billy, Peterson, Skolnick)* - 2:54
**3. Trial by Fire** *(Billy, Peterson, Skolnick)* - 4:33
**4. Disciples of the Watch** *(Billy, Peterson, Skolnick)* - 4:34
**5. The Preacher** *(Billy, Peterson, Skolnick)* - 3:56
**6. Burnt Offerings** *(Souza, Peterson, Skolnick, Christian)* - 5:28
**7. Over the Wall** *(Souza, Peterson, Skolnick, Christian)* - 4:18
**8. The New Order** *(Peterson, Skolnick)* - 4:43
**9. The Haunting** *(Souza, Peterson, Skolnick, Christian)* - 4:37
**10. Alone in the Dark** *(Souza, Peterson, Skolnick)* - 4:40
**11. Reign of Terror** *(Peterson)* - 5:06

## Τα μέλη των Testament
Οι μουσικοί οι οποίοι ηχογράφησαν το "*Days of Darkness*" είναι οι εξής:
* **[[Τσακ Μπίλι]]** - φωνητικά
* **[[Στηβ Σόουζα]]** - φωνητικά
* **[[Έρικ Πίτερσον]]** - κιθάρα
* **[[Άλεξ Σκόλνικ]]** - κιθάρα
* **Γκλεν Αλβελάις** - κιθάρα
* **Τζέιμς Μέρφι** - κιθάρα
* **[[Στιβ ντι Τζόρτζιο]]** - μπάσο
* **Ντέρικ Ραμίρεζ** - μπάσο
* **[[Ντέιβ Λομπάρντο]]** - τύμπανα
* **Τζον Τεμπέστα** - τύμπανα

## Πηγές
* Days of Darkness - Testament | Songs, Reviews, Credits, Awards | AllMusic
* Testament - Days of Darkness (album review) | Sputnikmusic
* Testament - Days of Darkness - Reviews - Encyclopaedia Metallum: The Metal Archives

Κατηγορία:Δισκογραφία των Testament
Κατηγορία:Άλμπουμ του 2004
Massey Ferguson

Η **Massey Ferguson Limited** είναι Καναδο-Βρετανική βιομηχανία κατασκευής αγροτικών μηχανημάτων με έδρα το Ντάλουθ των ΗΠΑ. Ιδρύθηκε στη σημερινή της μορφή το 1953 ως αποτέλεσμα της συγχώνευσης των κατασκευαστών αγροτικού εξοπλισμού Massey-Harris του Καναδά και της εταιρείας Ferguson του Ηνωμένου Βασιλείου. Έδρευε αρχικά στο Τορόντο και στη συνέχεια στο Μπράντφορντ του Οντάριο, στον Καναδά, μέχρι το 1988. Μετέφερε την έδρα της στο Μπάφαλο της Νέας Υόρκης των Ηνωμένων Πολιτειών της Αμερικής το 1991, προτού εξαγοραστεί από την AGCO, τον νέο ιδιοκτήτη της πρώην ανταγωνίστριάς της, Allis-Chalmers.

## Εξωτερικοί σύνδεσμοι
* Massey Ferguson International

Κατηγορία:Εταιρείες κατασκευής τρακτέρ
Πέτρος ο Ερημίτης

Ο **Πέτρος ο Ερημίτης** (*Pierre l'Ermite*, 1053 - 8 Ιουλίου 1115), γνωστός και σαν **Πέτρος της [[Αμιένη]]ς** η **Κουκούπετρος**, ήταν Γάλλος ιερωμένος (μοναχός)
 
## Βιογραφία
Γεννήθηκε στην Πικαρδία, Γαλλία το 1053. Ο Ερημίτης μετατράπηκε σε σφοδρό υπέρμαχο των Σταυροφοριών, λόγω κακομεταχείρισης που υπέστη από τους Σελτζούκους, κατά τη διάρκεια μιας επίσκεψής του στους Αγίους Τόπους.
 
Σε συνεργασία με τον Πάπα Ουρβανό Β' που ήταν ο οργανωτής της, τέθηκε επικεφαλής της Α' Σταυροφορίας (1095), από κοινού με τον ιππότη Βαλέριο τον Ακτήμονα.

Η Σταυροφορία κατέληξε σε πανωλεθρία, με συνέπεια ο Πέτρος να διασωθεί δύσκολα και στη συνέχεια να ενταχθεί σε ένα έτερο τάγμα σταυροφόρων, υπό την ηγεσία του Γοδεφρείγου Μπουγιόν.

Ο Πέτρος ο Ερημίτης πήρε μέρος στις εκστρατείες για την κατάληψη των πόλεων της Αντιόχειας (1097) και της Ιερουσαλήμ (1099). Πέθανε στη Λιέγη, Βέλγιο, το 1115.

## Παραπομπές


## Πηγές
* "Πέτρος ο Ερημίτης"

Κατηγορία:Σταυροφορίες
Κατηγορία:Μοναχοί
Σαρλ ντε Μαζάντ

Ο **Λουί Σαρλ Ζαν Ρομπέρ ντε Μαζάντ** (*Louis Charles Jean Robert de Mazade*, 19 Μαρτίου 1820 ή 1821 – 27 Απριλίου 1893) ήταν Γάλλος ιστορικός συγγραφέας και δημοσιογράφος.

Ο Σαρλ ντε Μαζάντ γεννήθηκε το 1820 ή το 1821 στη μικρή γαλλική πόλη Καστελσαρασέν, στον νομό Ταρν-ε-Γκαρόν, και πέθανε στο Παρίσι. Επί πολλά χρόνια ήταν ο πολιτικός συντάκτης στο περιοδικό *[[Revue des deux mondes]]* και συνέγραψε κυρίως ιστορικές μελέτες. Εκλέχθηκε μέλος της Γαλλικής Ακαδημίας το 1882.

## Εργογραφία
* *Odes* (1841)
* *L'Espagne moderne* (1855)
* *Les Révolutions de l'Espagne contemporaine, quinze ans d'histoire, 1854-1868* («Οι επαναστάσεις της σύγχρονης Ισπανίας», 1868)
* *L'Italie moderne, récits des guerres et des révolutions italiennes* (1860)
* *La Pologne contemporaine, récits et portraits de la révolution polonaise* (1863)
* *L'Italie et les Italiens, nouveaux récits des guerres et des révolutions italiennes* («Η Ιταλία και οι Ιταλοί», 1864)
* *Deux femmes de la Révolution* (Madame Roland, Marie-Antoinette) (1866)
* *Alphonse de Lamartine, sa vie littéraire et politique* («Λαμαρτίνος, η φιλολογική και πολιτική του ζωή», 1872)
* *La guerre de France : 1870-1871* (1875)
* *Le comte de Cavour* («Ο κόμης Καβούρ», 1877)
* *Le comte de Serre, la politique modérée sous la Restauration* (1879)
* *Un chancelier d'ancien régime : le règne diplomatique de M. de Metternich* (1889)
* *L'Europe et les neutralités, la Belgique et la Suisse* (1893)
* *L'Opposition royaliste : Berryer, de Villèle, de Falloux* (1894)

## Παραπομπές


## Πηγές
* 
* Το λήμμα «Μαζάντ Κάρολος, ντε-» στη *Νέα Ελληνική Εγκυκλοπαίδεια* (Χάρη Πάτση), τόμος 17, σελ. 195

## Εξωτερικοί σύνδεσμοι

* Βιογραφικά στη Γαλλική Ακαδημία

Κατηγορία:Γάλλοι συγγραφείς
Κατηγορία:Γάλλοι δημοσιογράφοι
Κατηγορία:Γάλλοι ιστορικοί
Πρωτάθλημα καλαθοσφαίρισης Α΄ κατηγορίας Αθηνών-Πειραιώς ανδρών 1963-64

Το **πρωτάθλημα καλαθοσφαίρισης Α' κατηγορίας ανδρών 1963-64** (αλλιώς πρωτάθλημα μπάσκετ "Κέντρου") διεξήχθη από τα μέσα Μαΐου έως τις αρχές Οκτωβρίου του 1964 με τη συμμετοχή 10 συλλόγων, ήτοι των Α.Ο. Παγκρατίου, Πανιωνίου, ΧΑΝ Νίκαιας, Ιωνικού Νικαίας, Αμύντα, Α.Ο. Ζωγράφου, Τυφώνα, Νήαρ Ηστ, Εθνικού Γ.Σ. και Εσπέρου Καλλιθέας. Η σύνθεση της κατηγορίας προέκυψε ως εξής: Από την τελική κατάταξη της Α΄κατηγορίας "Κέντρου" 1962-63 (12 ομάδων) προκρίθηκαν οι έξι σύλλογοι που κατέλαβαν τις θέσεις 7η-12η (καθώς οι έξι πρώτοι συμμετείχαν στην Α΄ Εθνική 1963-64). Τέσσερις ακόμη σύλλογοι (Τυφών, Έσπερος Καλλιθέας, Α.Ο. Ζωγράφου και ΧΑΝ Νίκαιας) προωθήθηκαν από τη Β΄ κατηγορία "Κέντρου" 1962-63. 

Οι δυο πρώτες ομάδες, ήτοι ο Πανιώνιος ως πρωταθλητής και το Παγκράτι σαν δεύτερο κέρδισαν το δικαίωμα να συμμετάσχουν στο Πανεπαρχιακό Πρωτάθλημα Καλαθοσφαίρισης Ανδρών που διοργανώθηκε εν συνεχεία, στο οποίο έλαβαν μέρος οι πρωταθλητές των κυριώτερων Ενώσεων της χώρας. Τελικά, ο Α.Ο. Παγκρατίου πέτυχε την άνοδό του στην Α΄Εθνική, μαζί με τον ΠΑΟΚ. Από την Α΄ Κατηγορία Αθηνών υποβιβάστηκαν δε, ο Τυφώνας με τον Έσπερο.

## Πηγή
* Ηλεκτρονικό αρχείο της εφημερίδας "Έθνος"
## Παραπομπές


Κατηγορία:Περίοδοι Ε.Σ.Κ.Α.
Κατηγορία:Καλαθοσφαίριση το 1964
Πανεπαρχιακό Πρωτάθλημα Καλαθοσφαίρισης Ανδρών 1964

Το **Πανεπαρχιακό Πρωτάθλημα Καλαθοσφαίρισης Ανδρών 1964** ή "*Πανελλήνιο Πρωτάθλημα Β΄κατηγορίας*" όπως μάλλον καταχρηστικά αποκλήθηκε ήταν το δεύτερο στα χρονικά τουρνουά αυτής της συγκεκριμένης κατηγορίας που έλαβε χώρα στην Ελλάδα. Διεξήχθη στο κλειστό γήπεδο του ΠΑΟ, από το Σάββατο 26 Δεκεμβρίου έως και την Τετάρτη 30 Δεκεμβρίου του 1964 με τη συμμετοχή 6 ομάδων, των Α.Ο. Παγκρατίου, Πανιωνίου από την Αθήνα, των ΠΑΟΚ και Αετού Θεσσαλονίκης από τη συμπρωτεύουσα και των Ε.Α.Π. και Ολυμπιάδας από την Πάτρα. Οι αντίπαλοι έδωσαν συνολικά 5 μονούς αγώνες, έναν κάθε ημέρα και οι δυο τελικοί νικητές (1ος και 2ος) της κατάταξης κέρδισαν την άνοδο στην Α΄ Εθνική κατηγορία για την περίοδο 1964-65. Ο ΠΑΟΚ ήταν ο πρωταθλητής του τουρνουά, με 5 νίκες σε ισάριθμους αγώνες και 15 βαθμούς, σύμφωνα με το τότε ισχύον βαθμολογικό σύστημα (νίκη: 3 βαθμοί, ήττα: 1 βαθμός, μηδενισμός: 0 βαθμοί). Το Παγκράτι τερμάτισε στη δεύτερη θέση με 4 νίκες (έχασε μόνο από τον ΠΑΟΚ, την τελευταία ημέρα, με 69-66), τρίτος ήταν ο Αετός (11 βαθμοί), τέταρτος ο Πανιώνιος (9 β.), πέμπτη η ΕΑΠ (7 β.) και ουραγός η Ολυμπιάδα, με 5 ήττες.

## Βαθμολογία

## Αγωνιστικές

## Πηγές
* Ηλεκτρονικό αρχείο εφημερίδας "Έθνος"
## Παραπομπές


Κατηγορία:Καλαθοσφαίριση στην Ελλάδα
Κατηγορία:Καλαθοσφαίριση το 1964
Μάχη του Πόγραδετς

Η **μάχη του Πόγραδετς** ήταν μάχη κατά τη διάρκεια του Ελληνοϊταλικού πολέμου μεταξύ του ελληνικού και ιταλικού στρατού.

## Η μάχη
Η μάχη ξεκίνησε όταν ελληνικές μονάδες του 3ου Σώματος Στρατού, επιτέθηκαν σε ιταλικές θέσεις στις 27 Νοεμβρίου 1940.
Στις 28 Νοεμβρίου 1940, οι Έλληνες κατέλαβαν το Όρος Μπρέγκου Μπάρι Κουγκιτ, ανοίγοντας μια είσοδο μεταξύ των ιταλικών στρατευμάτων. Άλλη μια επιτυχία πραγματοποιήθηκε στον Λόφο 1244, αναγκάζοντας τους Ιταλούς να εγκαταλείψουν την αριστερή γραμμή του μετώπου που σχημάτισαν μια νέα γραμμή στις 30 Νοεμβρίου. Οι Έλληνες εισήλθαν στο Πόγραδετς την ίδια ημέρα.

Στις 3 Δεκεμβρίου, ο ελληνικός στρατός εξαπέλυσε μια ακόμη επίθεση εναντίον της ιταλικής μεραρχίας Αρέτσο και έσπασαν τις γραμμές τους, αναγκάζοντας τους Ιταλούς να υποχωρήσουν προς το Ελμπασάν.Η μάχη του Πόγραδετς τελείωσε την ίδια ημέρα και κόστισε 3.000 Έλληνες νεκρούς.

## Σημασία
Η μάχη του Πόγραδετς είχε περισσότερες επιτυχίες στα βορειοανατολικά. Η νίκη του ελληνικού στρατού ανάγκασε τους Ιταλούς να υποχωρήσουν βόρεια, έτσι ώστε να αποφευχθεί η περικύκλωση και η ολοκληρωτική ήττα. Αυτό οδήγησε στη κατάληψη του μεγαλύτερου μέρους της Βορείου Ηπείρου από την Ελλάδα.

Πoγραδετς
Κατηγορία:Ιστορία της Ηπείρου
Κατηγορία:Συγκρούσεις το 1940
Βίκτορ Πόντα

Ο **Βίκτορ Πόντα** (γεννήθηκε στις 20 Σεπτεμβρίου 1972) είναι ένας Ρουμάνος νομικός και πολιτικός, Πρωθυπουργός της Ρουμανίας από τότε που διορίστηκε από τον Πρόεδρο Τραϊάν Μπασέσκου τον Μάιο του 2012 ως την παραίτησή του, τον Νοέμβριο του 2015.

## Πολιτική σταδιοδρομία
Είναι μέλος του Σοσιαλδημοκρατικού Κόμματος αρχηγός του από το 2010, καθώς επίσης είναι και μέλος της Ρουμανικής Βουλής από το 2004. Την περίοδο 2008-2009 στην κυβέρνηση του Εμίλ Μποκ ήταν υπουργός σχέσεων με το κοινοβούλιο. Κατά τις προεδρικές εκλογές του 2014 ήταν υποψήφιος πρόεδρος της χώρας, αλλά ηττήθηκε από τον Κλάους Γιοχάνις. Τον Ιούνιο του 2015 απορρίφθηκε πρόταση μομφής εναντίον της κυβέρνησής του, με 194 ψήφους κατά και 13 υπέρ και με παρόντες τους 417 επί συνόλου 554 βουλευτών. Από τις 22 Ιουνίου ως τις 9 Ιουλίου προσωρινός πρωθυπουργός στη θέση του Πόντα ανέλαβε ο Γκαμπριέλ Οπρέα.
Ο Πόντα παραιτήθηκε τον Νοέμβριο του 2015, έπειτα από τον τραγικό θάνατο 32 ατόμων από φωτιά σε νυχτερινό κέντρο στο Βουκουρέστι.

## Εξωτερικοί σύνδεσμοι
* Επίσημη ιστοσελίδα

## Παραπομπές


Κατηγορία:Πρωθυπουργοί της Ρουμανίας
Ορισμός

Ένας **ορισμός** έχει ως στόχο να περιγράψει ή να οριοθετήσει την έννοια ενός όρου (μιας λέξης ή φράσης), δίνοντας μία δήλωση των βασικών ιδιοτήτων ή διακριτά χαρακτηριστικά της έννοιας, οντότητας ή το είδος της οντότητας που περιγράφεται με αυτόν τον όρο. 

Η πρόταση αυτή πρέπει να διέπεται από ακρίβεια, σαφήνεια, πληρότητα και συντομία. Μία καλή πρακτική για τη σύνταξη ενός ορισμού, είναι να μην περιλαμβάνει την ίδια τη λέξη που ορίζεται, ούτε σύνθετες και παράγωγες αυτής.

Ο επιστημονικός ορισμός πρέπει να ικανοποιεί τα κριτήρια της *[[γενίκευση]]ς*, δηλαδή να καλύπτει όλες τις πτυχές της περιεχόμενης έννοιας, καθώς και της *[[διάκριση]]ς* της έννοιας αυτής από οποιαδήποτε άλλη.

## Η συμβολή του Αριστοτέλη
Ο Αριστοτέλης, προσπαθώντας να δημιουργήσει έναν κανόνα για την δημιουργία ενός ορισμού, κατέληξε σε ένα μοντέλο που ακολουθείται μέχρι σήμερα. Πίστευε ότι πρώτα πρέπει να βρεθεί το *προσεχές γένος*  το πλησιέστερο υπερώνυμο- σύνολο εννοιών στο οποίο η οριστέα έννοια εντάσσεται. Στην συνέχεια χρειάζεται να βρεθεί η *ειδοποιός διαφορά*, το στοιχείο εκείνο δηλαδή που διαφοροποιεί την οριστέα έννοια από το σύνολο των εννοιών που βρίσκονται στο προσεχές της γένος. Χαρακτηριστικό παράδειγμα της μεθόδου του, είναι ο ορισμός της αρετής στα Ηθικά Νικομάχεια του Αριστοτέλη (ΗΝ, Β6,14-16). 

## Αναλυτικός και συνθετικός ορισμός
Με κριτήριο τον τρόπο που ορίζεται η κάθε λέξη, ένας ορισμός μπορεί να είναι είτε αναλυτικός, είτε συνθετικός.

Ο *αναλυτικός* ορισμός προσεγγίζει την έννοια, παραθέτοντας όλα τα χαρακτηριστικά της γνωρίσματα. Κινείται δηλαδή από το ειδικό προς το γενικό.

;Παράδειγμα. 
:*[[Τρίγωνο]]* είναι ένα σχήμα που φέρει ακριβώς τρεις γωνίες.

Ο *συνθετικός* ορισμός περιγράφει μία διαδικασία σχηματισμού της έννοιας από τα επιμέρους χαρακτηριστικά της. Κινείται δηλαδή από το γενικό προς το ειδικό.

;Παράδειγμα.
:Κάθε σχήμα που φέρει ακριβώς τρεις γωνίες ονομάζεται *[[τρίγωνο]]*.

Κατηγορία:Λεξικογραφία
Κατηγορία:Σημασιολογία
Λογοθέτης (επώνυμο)

Το ελληνικό επώνυμο **Λογοθέτης**, που προέρχεται από το ομώνυμο αξίωμα της Βυζαντινής Αυτοκρατορίας, μπορεί να αναφέρεται σε κάποιο από τα παρακάτω πρόσωπα:

* Αντώνιος Λογοθέτης (15ος αι.), βιβλιογράφος
* Βασίλειος Λογοθέτης (γενν. 1909), καθηγητής της αμπελουργίας
* Γεώργιος Λογοθέτης (θάν. 1834), λοχαγός του ενετικού στρατού
* Γιάννης Λογοθέτης (*ΛοΓό*), τραγουδοποιός και σκιτσογράφος
* Γιώργος Λογοθέτης (γενν. 1900), φιλόλογος και λογοτέχνης
* Ευστράτιος Λογοθέτης (17ος αι.), λόγιος
* Ηλίας Λογοθέτης (γενν. 1939), ηθοποιός
* Θωμάς Β’ Λογοθέτης (17ος αι.), δάσκαλος και λόγιος
* Ιωάννης Λογοθέτης (1835-1910), εκπαιδευτικός και ποιητής
* Ιωάννης Στάμου Λογοθέτης (θάν. 1826), αγωνιστής στην Επανάσταση του 1821 και πολιτικός
* Καίσαρ Λογοθέτης, Φιλικός
* Κωνσταντίνος Λογοθέτης (1883-1975), καθηγητής της φιλοσοφίας
* Λυκούργος Λογοθέτης (Γεώργιος Παπλωματάς, 1772-1850) αγωνιστής στην Επανάσταση του 1821 και πολιτικός
* Μιλτιάδης Λογοθέτης (γενν. 1930), οικονομολόγος και συγγραφέας
* Νικόλαος Λογοθέτης (18ος αι.), λόγιος
* Νικόλαος Λογοθέτης ο Γουλιάρης (18ος αι.), συγγραφέας και πολιτικός
* Νίκος Λογοθέτης (γενν. 1950), βιολόγος και νευροεπιστήμονας
* Παναγιώτης Λογοθέτης (γενν. 1901), δικηγόρος και αναπληρωτής γ.γ. του ΕΟΤ
* Στέλιος Λογοθέτης (γενν. 1951), χημικός μηχανικός, δήμαρχος Νικαίας και Πειραιά
Τυφέκιο εφόδου

Το **τυφέκιο εφόδου** είναι ένα είδος όπλου χειρός που χρησιμοποιεί ένα ενδιάμεσο φυσίγγιο και ένα αποσπώμενο γεμιστήρα. Τέτοια τυφέκια χρησιμοποιούνται σήμερα στις περισσότερες σύγχρονες ένοπλες δυνάμεις. Παραδείγματα τέτοιων τουφεκιών είναι το Sturmgewehr 44, το AK-47 και το M16.

Οι Γερμανοί, κατά τη διάρκεια του Β' Παγκοσμίου Πολέμου. Το σημαντικότερο από αυτά τα γερμανικά επιθετικά τυφέκια ήταν το Sturmgewehr 44, το οποίο οι Γερμανοί παρήγαγαν σε μεγάλες ποσότητες. Εκτιμάται ότι είχαν κατασκευάσει περίπου μισό εκατομμύριο κομμάτια.

## Ορισμός
Σύμφωνα με ένα ακριβή ορισμό, ένα πυροβόλο όπλο πρέπει να έχει τα ακόλουθα χαρακτηριστικά για να θεωρηθεί ως επιθετικό τυφέκιο:
*Πρέπει να είναι ένα ατομικό όπλο
*Πρέπει να είναι ικανό για επιλεκτικά πυρά
*Πρέπει να εκτελεί καί αυτόματη βολή
*Πρέπει να έχει ένα ενδιάμεσο φυσίγγιο
*Τα πυρομαχικά του πρέπει να τροφοδοτούνται μέσω αποσπώμενου γεμιστήρα
*Πρέπει να έχει αποτελεσματική εμβέλεια τουλάχιστον 300 μέτρων

## Φωτοθήκη

File:MP44.jpg|Το γερμανικό Sturmgewehr 44
File:AK-47 type II noBG.png|Ρωσικό AK-47
File:M16A1 brimob.jpg|Αμερικάνικο M16
File:Ak74l.png|Ρωσικό AK-74
File:AUG A1 508mm 04.jpg|Αυστριακό Steyr AUG
File:FAMAS-G2-IMG 8894-white.jpg|Γαλλικό FAMAS G2
File:SA-80 rifle 1996.jpg|Βρετανικό SA-80
File:IWI-Tavor-TAR-21w1.jpg|Ισραηλινό TAR-21
File:Rifle Type 95.jpg|Κινέζικο QBZ-95


## Παραπομπές


Κατηγορία:Τυφέκια
Μάισνερ

Το γερμανικό επώνυμο **Μάισνερ** (*Meissner, Meißner ή Meisner*) μπορεί να αναφέρεται σε κάποιο από τα παρακάτω πρόσωπα:

* Αλεξάντερ Μάισνερ (1883-1958), Αυστριακός ηλεκτρολόγος μηχανικός και φυσικός
* Βάλτερ Μάισνερ (1882-1974), Γερμανός φυσικός
* Γιόακιμ Μάισνερ (γενν. 1933), Γερμανός καρδινάλιος, αρχιεπίσκοπος Κολωνίας
* Γκέοργκ Μάισνερ (1829-1905), Γερμανός ανατόμος και φυσιολόγος
* Γκύντερ Μάισνερ (1926-1994), Γερμανός ηθοποιός
* Καρλ Μάισνερ (1800-1874), Ελβετός βοτανολόγος
* Καρλ Βίλχελμ Μάισνερ (1891-1959), Γερμανοαμερικανός φυσικός
* Κατρίν Μάισνερ (γενν. 1973), Γερμανίδα κολυμβήτρια, ολυμπιονίκης σε ηλικία 15 ετών
* Κίμι Μάισνερ (γενν. 1989), Αμερικανίδα αθλήτρια του καλλιτεχνικού πατινάζ
* Μπρούνο Μάισνερ (1868-1947), Γερμανός ασσυριολόγος
* Ότο Μάισνερ (1880-1953), Αλσατός επικεφαλής του Γραφείου του Προέδρου της Γερμανίας
* Ράντυ Μάισνερ (γενν. 1946), Αμερικανός μουσικός και τραγουδοποιός
* Ρενάτε Μάισνερ-Στέχερ (γενν. 1950), Γερμανίδα δρομέας
* Σάνφορντ Μάισνερ (1905-1997), Αμερικανός ηθοποιός
* Σίλβιο Μάισνερ (γενν. 1973), Γερμανός ποδοσφαιριστής
* Φρέντα Μάισνερ-Μπλάου (γενν. 1927), Αυστριακή πολιτικός και ακτιβίστρια οικολόγος

## Παράγωγοι όροι
* Φαινόμενο Μάισνερ, από τον Βάλτερ Μάισνερ
* Απτικά σωμάτια του Μάισνερ, προς τιμή του Γκέοργκ Μάισνερ
* Πλέγμα του Μάισνερ, προς τιμή του Γκέοργκ Μάισνερ
* Μπανκσία του Μάισνερ (*Banksia meisneri*), είδος θάμνου (προς τιμή του Καρλ Μάισνερ)
* Τεχνική του Μάισνερ (ηθοποιία), από τον Σάνφορντ Μάισνερ

### Γεωγραφία
* Μάισνερ, χωριό στην Έσση
* Χόχερ Μάισνερ, χαμηλό βουνό στην Έσση

Μαισνερ
Τυφέκιο μάχης

Το **τουφέκι μάχης** είναι ένα στρατιωτικό όπλο χειρός το οποίο πυροδοτεί ένα πλήρoυς δύναμης φυσίγγιο. Παρότι ο προσδιορισμός *τουφέκι μάχης* έχει δοθεί κυρίως σε μεταπολεμικά όπλα επιλεκτικών πυρών, αυτός ο όρος χρησιμοποιείται για να περιγράψει παλαιότερα στρατιωτικά όπλα με φυσίγγια πλήρους δύναμης.

## Παραπομπές


Κατηγορία:Τυφέκια
Σκοπευτικό τουφέκι

thumb|right|300px
Στη στρατιωτική και αστυνομική ορολογία, **σκοπευτικό τουφέκι** είναι ένα ακριβές όπλο χειρός, που χρησιμοποιείται για να εξασφαλιστεί ορθότερη πορεία του πυρομαχικού σε μεγαλύτερες αποστάσεις, σε σχέση με τα υπόλοιπα μικρά όπλα. Ένα συνηθισμένο σκοπευτικό τουφέκι είναι κατασκευασμένο για βέλτιστα επίπεδα ακρίβειας, εξοπλισμένο με τηλεσκοπικό φακό. Τα συγκεκριμένα όπλα ταξινομούνται ανάλογα με τη χρήση τους είτε ως στρατιωτικά είτε ως αστυνομικά.

Κατηγορία:Τυφέκια
Νύχτα (αποσαφήνιση)

Η λέξη **νύχτα** μπορεί να αναφέρεται:

*Νύχτα, το χρονικό διάστημα που ο ήλιος βρίσκεται κάτω από τον ορίζοντα
*Νύχτα (μυθολογία), (νυξ στα αρχαία ελληνικά), η θεότητα στη μυθολογία που προσωποποιούσε τη νύχτα.

## Άλλες χρήσεις
*Νύχτα (δορυφόρος)
*''Η νύχτα'' (ταινία)

## Δείτε επίσης
*Βαλπουργιανή Νύχτα
*Νύχτα των Κρυστάλλων
*Νύχτα των Μεγάλων Μαχαιριών
*Νύχτα της 4ης Αυγούστου
*Νύχτα του Αγίου Βαρθολομαίου
Μανόλης Δρεττάκης

Ο **Μανόλης Δρεττάκης** (Ηράκλειο Κρήτης, 1934) είναι Έλληνας οικονομολόγος, πανεπιστημιακός, συγγραφέας και πολιτικός. Υπήρξε ο πρώτος υπουργός Οικονομικών του ΠΑΣΟΚ, από το οποίο τελικά αποχώρησε για να ενταχθεί στο ΚΚΕ και αργότερα στον ενιαίο Συνασπισμό της Αριστεράς και της Προόδου.

## Βιογραφικό
Γεννήθηκε το 1934 στο Ηράκλειο Κρήτης. Σπούδασε οικονομικές επιστήμες αρχικά στην τότε ΑΣΟΕΕ (σήμερα Οικονομικό Πανεπιστήμιο Αθηνών) και έπειτα στο London School of Economics, του οποίου αναγορεύτηκε διδάκτορας. Κατά τη διάρκεια των σπουδών του εργαζόταν σε τράπεζες στην Ελλάδα και την Αγγλία καθώς και στην ελληνική υπηρεσία του BBC (BBC, Greek Section).

Δίδαξε οικονομετρία στην Οικονομική Σχολή του Πανεπιστημίου του Leeds στην Αγγλία και αργότερα στην ΑΣΟΕΕ στην Ελλάδα. Έχει δημοσιεύσει πολλά άρθρα σε ελληνικά και ξένα επιστημονικά περιοδικά πάνω σε θέματα Θεωρητικής και Εφαρμοσμένης Οικονομετρίας, Μετανάστευσης, Εκπαίδευσης και Δημογραφίας.

Μεταπολιτευτικά ασχολήθηκε με την πολιτική, έγινε μέλος του ΠΑΣΟΚ, και συμμετείχε στο οικονομικό επιτελείο του Ανδρέα Παπανδρέου  μαζί με τους Γεράσιμο Αρσένη, Απόστολο Λάζαρη, Κώστα Σημίτη, Παναγιώτη Ρουμελιώτη κ.α.

Εκλέχθηκε βουλευτής Ηρακλείου με το ΠΑΣΟΚ το 1977 και επανεκλέχθηκε το 1981. Τον Οκτώβριο του 1981, στην πρώτη κυβέρνηση του ΠΑΣΟΚ ανέλαβε το υπουργείο Οικονομικών με υφυπουργούς τον Δημοσθένη Δημοσθενόπουλο και τον Δημήτρη Τσοβόλα. Η θητεία του αποδείχτηκε σύντομη, καθώς εξαναγκάστηκε σε παραίτηση τον Ιούνιο του 1982, έπειτα από διαφωνίες με τον Ανδρέα Παπανδρέου για τη φορολογία της ακίνητης περιουσίας.

Το 1984 παραιτήθηκε από το ΠΑΣΟΚ και παρέδωσε την βουλευτική του έδρα, αλλά το 1985 επανήλθε στη Βουλή, καθώς εξελέγη στην Α΄ Αθηνών με το ΚΚΕ. Επίσης, εξελέγη βουλευτής Α΄ Αθηνών και στις εκλογικές αναμετρήσεις της περιόδου 1989 - 1990, συνεργαζόμενος με τον ενιαίο Συνασπισμό.

Είναι νυμφευμένος με τη Μαρία Λαρίου και έχει δύο παιδιά.

## Σημειώσεις και παραπομπές


Κατηγορία:Βουλευτές Ηρακλείου
Κατηγορία:Βουλευτές Α΄ Αθηνών
Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές εκλεγμένοι με τον Συνασπισμό
Κατηγορία:Βουλευτές εκλεγμένοι με το ΚΚΕ
Κατηγορία:Έλληνες υπουργοί Οικονομικών
Κατηγορία:Έλληνες κομμουνιστές
Live at Winterland

***Live at Winterland*** είναι ο τίτλος του ζωντανά ηχογραφημένου άλμπουμ του Τζίμι Χέντριξ, το οποίο κυκλοφόρησε σε μορφή διπλού δίσκου βινυλίου και μονού CD, τον Μάιο του 1987 μέσω της δισκογραφικής εταιρείας "Rykodisc Records".

Ο δίσκος ηχογραφήθηκε σε τρία βράδια, στις 10, 11 και 12 Οκτωβρίου 1968 στο "Winterland Ballroom" του Σαν Φρανσίσκο, όπου οι Experience έδωσαν συνολικά έξι συναυλίες, δύο σε κάθε βράδυ.

Το 1992, το "*Live at Winterland*" επανακυκλοφόρησε με ένα επιπλέον ΕΡ, το οποίο περιελάμβανε τα κομμάτια "*Are You Experienced*", "*Voodoo Child (Slight Return)*" και "*Like A Rolling Stone*", ηχογραφημένα στις 11 Οκτωβρίου 1969.

## Τραγούδια του δίσκου
**1. Prologue** *(Hendrix)* - 0:57
**2. Fire** *(Hendrix)* - 3:12
**3. Manic Depression** *(Hendrix)* - 4:46
**4. Sunshine of Your Love** *(Clapton, Bruce, Brown)* - 6:25
**5. Spanish Castle Magic** *(Hendrix)* - 5:32
**6. Red House** *(Hendrix)* - 11:32
**7. Killing Floor** *(Howlin' Wolf)* - 8:05
**8. Tax Free** *(Hansson, Carlsson)* - 8:00
**9. Foxy Lady** *(Hendrix)* - 4:50
**10. Hey Joe** *(Roberts)* - 6:44
**11. Purple Haze** *(Hendrix)* - 4:34
**12. Wild Thing** *(Taylor)* - 3:05
**13. Epilogue** *(Hendrix)* - 0:30

## Θέσεις τσαρτ
***Live at Winterland*** *(άλμπουμ)*

***Επίσημη κυκλοφορία: [[Μάιος]] [[1987]]***

## Τα μέλη των Experience
Οι μουσικοί οι οποίοι ηχογράφησαν το "*Live at Winterland*" είναι οι εξής:
* **[[Τζίμι Χέντριξ]]** - κιθάρα, φωνητικά
* **[[Νόελ Ρέντινγκ]]** - μπάσο
* **[[Μιτς Μίτσελ]]** - τύμπανα
* **Τζακ Κάσαντι** - μπάσο στο "*Killing Floor*"

## Παραπομπές


## Πηγές
* Live at Winterland - Jimi Hendrix | Songs, Reviews, Credits, Awards | AllMusic
* Jimi Hendrix - Live at Winterland (Vinyl, LP) at Discogs
* Robert Christgau: CG: Artist 652

Κατηγορία:Δισκογραφία του Jimi Hendrix
Κατηγορία:Άλμπουμ του 1987
Αντιαρματικό όπλο

Το **αντιαρματικό όπλο** είναι το αποτέλεσμα της ανάγκης για την ανάπτυξη τεχνολογίας και τακτικών καταστροφής αρμάτων μάχης, κατά τον Πρώτο Παγκόσμιο Πόλεμο. Καθώς τα άρματα μάχης αντιπροσωπεύουν από τις κύριες δυνάμεις των εχθρικών δυνάμεων, η μάχη εναντίον τους έχει ενσωματωθεί στο δόγμα εξοπλισμού των ενόπλων δυνάμεων κάθε χώρας από τότε.
Μοριτάτ

**Μοριτάτ** είναι ιδιαίτερο είδος μπαλάντας σε απλή μελωδία που άνθισε στην Ευρώπη από τον 17ο αιώνα. Τα ποιήματα αυτά εξιστορούν ιδιάζοντα γεγονότα και απαίσια εγκλήματα που έγιναν ή συγκλόνισαν την κοινή γνώμη.

Οι προοπτικές είναι πολλές. Μερικές από αυτές τις μπαλάντες αφηγούνται την ιστορία από τη σκοπιά του δολοφόνου ή προσπαθούν να απεικονίσουν τον δολοφόνο με ένα συμπαθή τρόπο, όπως το «*[[Tom Dooley (τραγούδι)|Tom Dooley]]*». Μια ηχογράφηση του τραγουδιού αυτού από τους The Kingston Trio το 1958 πούλησε σχεδόν τέσσερα εκατομμύρια αντίτυπα. Άλλες μπαλάντες δολοφονίας αφηγούνται την ιστορία του εγκλήματος από τη σκοπιά του θύματος, όπως το «*Lord Randall*», στο οποίο ο αφηγητής αρρωσταίνει και ανακαλύπτει ότι έχει δηλητηριαστεί. Άλλες πάλι διηγούνται την ιστορία από μεγαλύτερη απόσταση, όπως το «*Lamkin*», το οποίο καταγράφει τις λεπτομέρειες του εγκλήματος και την τιμωρία χωρίς καμία προσπάθεια να προκαλέσει συμπάθεια στον εγκληματία. Η υπερφυσική εκδίκηση που ασκεί το θύμα στον δολοφόνο εμφανίζεται μερικές φορές σε μοριτάτ όπως το «*The Twa Sisters*» (γνωστό και ως «Binnorie» ή "Minnorie" Child Ballad #10).

Κατηγορία:Τραγούδια ανά είδος